የተሻሻለው የገቢ ግብር ረቂቅ አዋጅ ይፋ ሆነ
የሚኒስቴሩ የህግ አገልግሎት ዳይሬክተር አቶ ዋሲሁን አባተ  ትናንት እንዳስታወቁት፤ረቂቅ አዋጁ ተቀጣሪ ሰራተኞች አሁን እየከፈሉት ያለውን የገቢ ግብር መጠን እንዲቀንስ የሚያደርግና፥ የህብረተሰቡን ገቢ ከግምት ያስገባ የገቢ ግብር ምጣኔ፣ ዝቅተኛ እና ከፍተኛ ተብሎ የተቀመጠውን የደመዎዝ የግብር ጣሪያን የሚያሻሽል ነው ።ስለሆነም ደመወዛቸው ከ6 መቶ ብር በታች የሆነ ተቀጣሪ ሰራተኞች ግብር አይከፍሉም።ረቂቅ አዋጁ እንዲሻሻል የተደረገው የሀገሪቱ ኢኮኖሚ ከደረሰበት ደረጃ አንፃር ዝቅተኛው ወርሃዊ ደመወዝ በማደጉ እና ከጊዜው እና የዜጎች ገቢ ጋር የተመጣጠነ የግብር ስርአት ለመዘርጋት መሆኑንም አስረድተዋል።ሌላው በአዲሱ ረቂቅ አዋጅ የተካተተው የግብር አይነት የንግድ ግብር ሲሆን፤ ከዚህ በፊት ከግብር ነፃ የነበረውን 1 ሺህ 8 መቶ ብር ወደ 7 ሺህ አሳድጎታል።በዚህ መሰረትም በዓመት 7 ሺህ ብር የኪራይ ገቢ ከግብር ነጻ በመሆን ከዛ በላይ ባለው ላይ ብቻ ግብር ይከፈልበታል።አንድ ነጋዴ በተተመነበት ግብር ላይ ቅሬታ ቢኖረው፣ የፍሬ ግብሩን፣ መቀጮው እና ወለዱ ታሳቢ ተደርጎ የጠቅላላ ክፍያውን 50 በመቶ በማስያዝ ይግባኝ የሚልበት አሰራርም በረቂቅ አዋጁ ተቀይሯል።ረቂቁ የግብር ይግባኝን የሚሰማ ራሱን የቻለ ተቋም እንዲቋቋምና የግብር ህግ የሚያዩ የተለያዩ ትርጎሞችን የሚያስቀር አሰራር እንዲፈጠርም ያስገድዳል።በመጭው ሃሙስ እና ዓርብም በረቂቅ አዋጁ ላይ ከንግዱ ማህበረሰብ፣ ከውጭ ሃገር ኩባንያዎች እና ከሙያ ማህበራት ጋር ውይይት ይደረግበታልም ነው ያሉት ።በውይይት ዳብሮ ለሚኒስትሮች ምክር ቤት ከቀረበ በኋላም እስከ ሰኔ 30 ቀን 2008 ዓ.ም ለህዝብ ተወካዮች ምክር ቤት ቀርቦ ከሃምሌ 1 ቀን 2008 ዓ.ም ጀምሮ ፀድቆ ስራ ላይ እንዲውል እየተሰራ መሆኑን አመልክተዋል ።በዚህም መሰረት በኪራይ በሚገኝ ገቢ ላይ ተፈጻሚ የሚሆኑት ምጣኔዎችን በሚከተለው መልኩ አስቀምጧል፤ 